གཏེར་ པདྨ་རྡོ་རྗེའི་གསུང་། གསར།
আ
ཕ་མཚན་ལྡན་གྱི་བླ་མ་རྡོ་རྗེ་འཆང༌།། བུའི་སྙིང་དབུས་སུ་བཞུགས་ལ་བྱིན་གྱིས་རློབས།། གྲོགས་དད་ལྡན་གྱི་མཆེད་པོ་ཚུར་གསོན་
དང༌།། རྒན་ལོ་སོང་གི་ཉམས་མྱོང་གྲོས་འདེབས་ཞུ།། ལར་འུ་ཅག་དལ་རྟེན་འདི་རྙེད་ནས།། ལྷ་ཆོས་ཀྱི་སྙིང་པོ་མི་ལེན་པར།། ཚེ་མི་རྟག་གཉིད་ཀྱི་ཐུན་ཆུང་
ལ།། དོན་མེད་ཀྱི་ཆགས་སྡང་རྨི་ལམ་འཁྲུགས།། གློ་བུར་དུ་སད་དུས་ངན་སོང་གི། གྲོང་སྒོ་རུ་ཐོན་ན་ཅི་རང་བྱེད།། མི་རྒན་གཞོན་མེད་པར་འཆི་བ་ལ།།
ཁྱད་མེད་པ་རང་གིས་མངོན་སུམ་མཐོང་།། ད་རང་ཡང་དེ་ལྟར་གློ་བུར་དུ།། འཆི་མི་དགོས་བློ་གདེང་ཅི་ཞིག་ཡོད།། ལར་སྐྱིད་སྡུག་གི་འདེམ་དབང་ཡོད་དུས་
འདིར།། ཐར་ལམ་གྱི་བཙན་ས་མ་ཟིན་ན།། འཇིགས་ཡེ་རེ་གཤིན་རྗེས་ཁྲིད་པའི་ཚེ།། སྐྱབས་མེད་ཀྱིས་སྡུག་སྨྲས་སུ་ལ་འདོན།། དོན་དེ་ཕྱིར་འདི་ལྟར་སྙིང་
626

দেখ
གཉིས་
གདམས།
ལ་ཆོངས།། གཅིག་པུ་རུ་ལུས་ཀྱི་བག་མེད་སྤོངས༌།། མང་པོའི་ནང་ངག་གི་སྐྱོན་ཡོན་རྟོག། རྣམ་པ་ཀུན་རང་སེམས་ཞུ་དག་གྱིས།།
སྒོ་གསུམ་གྱི་སྤྱོད་པ་ཆོས་དང་བསྟུན།། མཚན་ལྡན་གྱི་དགེ་བཤེས་གཙུག་ཏུ་བསྟེན།། ཆོས་མཐུན་གྱི་གྲོགས་དང་འབྲལ་མེད་འགྲོག། སྡིག་གྲོགས་ལ་ཧ་ལའི་
དུག་བཞིན་འཛེམ།། གང་བསགས་ཀྱི་ལས་འབྲས་བསླུ་མེད་སོམས།། དོན་མེད་གྱི་ལེ་ལོ་མི་བྱེད་པར།། དོན་ཆེན་གྱི་གཏན་སྲིད་ཟིན་ཐབས་འབད།། དད་
པ་ལ་འགྱུར་ལྡོག་མེད་པ་དང༌།། དམ་ཚིག་ལ་ངོ་ལྐོག་མེད་པ་དང༌།། སྒྲུབ་པ་ལ་ཡེངས་མེད་བཙོན་འགྲུས་རྣམས།། དམ་ཆོས་ཀྱི་སྲོག་ཤིང་ཡིན་ཕྱིར་རེམ།།
ཐེག་ཆེན་གྱི་རྩ་བ་བྱང་སེམས་ཏེ།། ཕྱོགས་ལྷུང་དང་བྲལ་བའི་སེམས་མཆོག་བསྐྱེད།། དངོས་གཞི་ཡི་རྫོགས་ཆེན་ཉམས་ལེན་གནད།། གོ་ལོ་དང་ཐོས་ལོ་ཙམ་
627

གཏེར་ པདྨ་རྡོ་རྗེའི་གསུང༌། གསར།
མིན་པར།། ཐེ་ཚོམ་གྱི་སྒྲོ་འདོགས་ཆོད་པ་ཞིག། ངེས་ཤེས་ཀྱི་གཏིང་ནས་རྙེད་པ་གལ།། ཐད་ཀར་གྱི་ཤེས་པ་ཟང་ཐལ་འདི།། བསྒོམ་འཛིན་གྱི་བློ་ཡིས་མ་བཅིང་ཞིང༌།།
བསྒོམ་མེད་ཞེས་ཡེངས་འབྱམས་མ་ཤོར་བར།། རང་བབས་སུ་རྗེན་པར་སྐྱོང་བ་འདི།། རྫོགས་ཆེན་གྱི་དངོས་གཞིའི་ཉམས་ལེན་ཡིན།། དེ་ཡི་ཚེ་རྣམ་རྟོག་ཅི་ཤར་ཡང༌།།
བཟང་ངན་གྱི་སྤང་བླང་བྱ་མི་དགོས།། ཤེས་ཙམ་གྱི་རང་སར་བཞག་པས་གྲོལ།། ཤར་གྲོལ་འདི་ལམ་གྱི་གནད་དུ་ཟུངས།། ཉམས་གང་ཤར་བཤིགས་ལ་ཁྲེས་སེ་བོར།། གཏད་
མེད་དུ་ཞིགས་སོ་བློ་རེ་བདེ།། འདུ་འཛི་ཡི་བྲེལ་དོ་མང་པོ་ཡིས།། ལེ་ལོ་ཡི་རྐུན་མར་དོགས་ཟོན་མཛོད།། ཨ་ཁུ་བཞིན་རི་སུལ་དབེན་གནས་བསྟེན།། བློ་བདེ་བའི་འདུན་
མ་ད་ལྟ་ཟིན།། བོགས་འདོན་ལ་མོས་གུས་གནད་དུ་བསྣུན།། བླ་མ་དང་ཐུགས་ཡིད་དབྱེར་མེད་བསྲེས།། གེགས་སེལ་དུ་བདུད་གཅོད་ཉམས་སུ་ལོངས།། དངོས་འཛིན་གྱི་འཁྲུལ་
ཞེན་དབྱིངས་སུ་ཞིག། བླ་མ་དང་སྒྲོལ་མ་དབྱེར་མེད་བསྒོམ།། བསྟོད་ཚིག་དང་ཚོགས་མཆོད་དུས་རྒྱུན་དབུལ།། ལྷ་ཆེན་དང་གཟའ་ཤན་ཞིང་སྐྱོང་མཆོད།། འདོད་དོན་གྱི་
628

ཕྲིན་ལས་དེ་ཡིས་བསྒྲུབ།། རྩ་བ་ནི་རང་སེམས་འདི་ལ་འདུས།། འདི་ལྟར་དུ་ཉམས་སུ་ལེན་ནུས་ན།། ཚེ་འདི་རུ་བཙན་ས་ཟིན་པར་ངེས།།
ཆོས་མེད་ཀྱི་སྐྱ་མིན་སེར་མིན་ངས།། ཞལ་གདམས་ཀྱི་དགོས་མཁོ་དབེན་ན་ཡང༌།། གྲོགས་ཁྱེད་ཀྱི་ཞལ་ངོ་མ་ལྡོག་ཙམ།། དམ་པ་འགའི་གསུང་རྒྱུན་སོར་བཞག་ཏེ།། སྙིང་
གཏམ་འདི་དཀར་ཤོག་ལ་བཏབ་ཕུལ།།
ཕ་གཅིག་བླ་མ་མཚོ་སྐྱེས་རྡོ་རྗེ་དང༌།། དབྱེར་མེད་དྲིན་ཆེན་བླ་མར་སྙིང་ནས་འདུད།། སྙིང་ནས་བརྩེ་བའི་
གྲོགས་མཆོག་ཁྱོད་ཉོན་དང༌།། རྙེད་དཀའི་དལ་འབྱོར་མི་ལུས་རིན་ཆེན་ཐོབ།། མཇལ་དཀའི་ལྷ་ཆོས་མཇལ་བ་སྐལ་བ་བཟང༌།། འོན་ཀྱང་འདི་འདྲ་རྙེད་པ་ད་རེས་ཙམ།།
མྱུར་དུ་སྙིང་པོ་ལོན་ཐབས་མ་འབད་ན།། ཞག་ནི་གཅིག་སོང་གཉིས་སོང་མི་ཚེ་ཟད།། ད་ལྟ་ལོང་ཡོད་ཁུལ་གྱིས་སོས་བདེར་བསྡད།། འཆི་ཁ་བྲང་ལག་འཐམ་ནས་འགྱོད་ཀྱང་
འཕྱིས།། མཛའ་བརྩེའི་གྲོགས་དང་བསགས་པའི་རྒྱུ་ནོར་སོགས།། ཤུལ་དུ་བཞག་ནས་འགྲོ་དགོས་དུས་བྱུང་ཚེ།། རང་ཉིད་གཅིག་པུར་བར་དོར་གཏོལ་མེད་འཁྱམས།། ལས་ཀྱི་ ar
629
གསུམ་
གདམས།

གཏེར་ པདྨ་རྡོ་རྗེའི་གསུང༌། གསར།
རླུང་དམར་དྲག་པོས་སྔོན་ནས་བསུས།། གཤིན་རྗེའི་ཕོ་ཉས་ངར་སྐད་སྒྲོག་བཞིན་དེད།། ཡ་ང་བར་དོའི་འཕྲང་རིང་འགྲིམ་དུས་དེར།། རང་བྱས་དམ་ཆོས་མེད་ན་སུ་ཡིས་སྐྱོབ།།
དཀོན་མཆོག་གསུམ་པོ་མ་གཏོགས་སུ་ལ་རེ།། དེའི་ཕྱིར་ཡུན་རིང་སྡོད་གྲབ་མི་བྱེད་པར།། དཀོན་མཆོག་སྐྱབས་སུ་བསྟེན་ལ་དམ་ཆོས་སྒྲུབས།། སྐྱེ་ཤིའི་ས་མཚམས་ང་གཅིག་
འགྲོ་ལུགས་ཏེ།། དེང་དུས་ཤི་བ་གྲངས་མང་ནད་གདོན་རྒོད།། རང་ཡང་ནམ་འཆི་འདིར་འཆི་མ་ངེས་པས།། འཆི་བ་སྙིང་ལ་བཅིངས་ནས་དམ་ཆོས་སྒྲུབས།། དང་པོ་དགེ་བའི་
བཤེས་གཉེས་མཚན་ལྡན་ཞིག། བཙལ་ནས་དད་མོས་བརྟན་པོས་བསྟེན་པ་གལ། བར་དུ་ཅི་གསུང་བཀའ་བཞིན་ཉམས་སུ་བླང༌།། རང་མགོ་རང་གིས་མི་བསྐོར་དམ་བཅའ་ཟུངས༎
དམ་ཆོས་ཐོས་ཀྱང་ཉམས་སུ་མ་བླངས་ན།། དགོས་དུས་མི་ཕན་གཡུལ་ངོར་མཚོན་སྟོར་འདྲ།། ཐ་མ་རང་ཉིད་འཆི་ཡང་མི་འཇིགས་པའི།། ན་དགའ་ཤི་སྐྱིད་འཆི་ཁ་བློ་བདེ་ཞིག།
འོང་ན་འདི་ཕྱིའི་གཏན་འདུན་འགྲུབ་པ་ཡིན།། སྐྱེ་རྟགས་ལུང་བསྟན་ཨེ་འབྲི་ཟེར་མི་དགོས།། ཐམས་ཅད་མཁྱེན་པ་རྫོགས་པའི་སངས་རྒྱས་ཀྱིས།། སྔ་མ་གང་སྐྱེས་ད་ལྟའི་ལུས་
630

আ
631
ལ་ལྟོས།། ཕྱི་མ་གར་སྐྱེ་ད་ལྟའི་ལས་ལ་རག། གསུངས་འདི་ཀུན་མཁྱེན་བུ་རམ་ཤིང་པའི་བཀའ།། བསླུ་མེད་བདེན་ཚིག་འདི་ལ་དཔྱད་བཞིན་
རྟོགས།། དག་པའི་ཞིང་དུ་བདེ་སྐྱིད་ཕུན་སུམ་ཚོགས།། དམ་ཆོས་བསྒྲུབས་ནས་ཞིང་དེར་སོང་ན་ཆོག། ངན་སོང་སྡུག་བསྔལ་བཟོད་པར་དཀའ་རབ་ཟེར།། སྡིག་པ་སྤངས་
ནས་མ་སོང་ན་ཡང་ཆོག། ད་ལྟ་བསྡམ་ཁ་རང་གི་ལག་ན་ཡོད།། འདུན་པ་འཆུག་མེད་དགོས་སོ་སྙིང་གི་གྲོགས།། ད་དུང་ང་ཡི་སྙིང་གཏམ་འགའ་ཞིག་བཤད།། འདི་ཕྱིའི་
སྐྱབས་གཅིག་ཨོ་རྒྱན་མཚོ་སྐྱེས་རྗེ།། ཉིན་མཚན་ཀུན་ཏུ་མ་བརྗེད་གསོལ་བ་ཐོབ།། སྙིང་པོ་གུ་རུ་སིདྡྷི་རྒྱུན་དུ་སྒྲོངས།། དད་མོས་དྲག་པོས་དབང་བླང་ཐུགས་ཡིད་བསྲེས།། བྱིན་
E
རླབས་འཕོ་བ་ཐོབ་པའི་གནད་གཅིག་ཡིན།། བདུད་བཞི་དབྱིངས་གཅོད་གདམས་པ་ཉམས་སུ་ལོངས།། རྐྱེན་སྣང་ལམ་དུ་སློང་བའི་དགོས་པ་ཡོད།། ཚེ་ཡི་མདོ་གཟུངས་སྒྲོགས་
ལ་ལམ་འཕྲང་བསལ།། ཚེ་ཀེགས་བར་ཆད་སེལ་བའི་གནད་དུ་ཟབ།། འོད་མཚན་སྟོང་འབར་མཚན་གྲངས་བྱེ་བ་བསྐྱལ།། འཕོ་བ་སྦྱངས་ཤིང་ཞིང་ཁམས་ཡིད་ལ་བྱ།། བདེ་ ྋ༩༧
བཞི་
གདམས།

གཏེར་ པདྨ་རྡོ་རྗེའི་གསུང༌། གསར།
བ་ཅན་དུ་སྐྱེ་བའི་ཐབས་ཀྱི་མཆོག། འདི་རྣམས་ཁ་ཙམ་མིན་པར་དོན་ལ་གཞོལ།། ལྷ་ཟབ་ཙ་ན་ནག་པོའི་བདུད་ཀྱང་ཟབ།། ཆོས་བྱེད་རྣམས་ལ་བར་ཆད་ལྷག་པར་སྡང༌།།
ཁྱད་པར་དེང་དུས་བདུད་དབང་ཤིན་ཏུ་ཆེ།། ཕྱི་ནང་རྐྱེན་སེལ་བར་ཆད་ལམ་སེལ་དང༌།། ཤེར་ཕྱིན་མདོ་སྒྲོགས་ཏ་རེ་རླུང་ལ་བཅོལ།། ནང་གི་བྱེད་པོ་བདུད་དབང་ཤོར་དོགས་
རེམ།། འདི་ལྟར་བྱས་ན་ལེགས་ལམ་དོན་དང་ལྡན།། རྒན་པོ་ང་ཡི་སེམས་ལ་ཅི་ཤར་ལྟར།། དད་ལྡན་གྲོགས་ལ་སྙིང་གཏམ་ཚུལ་དུ་སྨྲས།། བསྒྲུབས་ནས་དོན་འབྲས་སྨིན་
པའི་བཀྲ་ཤིས་ཤོག།
632

༈ ཕ་མཚན་ལྡན་གྱི་བླ་མ་རྡོ་རྗེའཆང༌།། མཚན་བརྗོད་ན་དཔའ་བོ་ནུས་ལྡན་གླིང༌།། བདག་བུ་སློབ་རྣམས་ལ་ཐུགས་རྗེས་གཟིགས།། རྟེན་
སྙིང་པོ་ལོན་པར་བྱིན་གྱི་རློབས།། ངའི་གྲོགས་མཆོག་ཁྱོད་ལ་གྲོས་ཞིག་འདེབས།། དེ་ཐུགས་ཁྲེལ་མ་གནང་གསན་རོག་ཞུ།། སྐྱེ་འདི་སྔོན་ལས་འཕྲོ་བཟང་བའི་མཐུས།། རྟེན་འདི་
ལ་དམ་ཆོས་སྤྱོད་སྐལ་ལྡན།། ཕ་བླ་མ་དམ་པས་རྗེས་སུ་བཟུང༌།། ཆོས་ཐེག་མཆོག་ཟབ་དགུའི་སྙིང་པོ་ཐོབ།། འདིར་རང་གར་མ་བསྐྱུར་ཉམས་སུ་ལོངས།། ཚེ་འདི་སྣང་རྨི་
ལམ་ལྟ་བུ་ལ།།
འདི་བདེན་མེད་ཡིན་ཚུལ་སེམས་ལ་ཟུངས།། སྤྱིར་སྣང་ཙམ་འདི་ལ་མ་ཞེན་ན།། རེ་དོགས་ཀྱི་རྫུན་ཕུག་ནང་ནས་འརྡིབ།། དགྲ་གཉེན་གྱི་ཆགས་སྡང་
ངང་གིས་ཞི།། འདི་དམ་པ་གོང་མའི་གཤེགས་ཤུལ་རེད།། སྒྱུ་མ་ཡི་ནོར་རྫས་ཕྲན་བུ་ལ།། འདོད་སྲེད་ཀྱི་ཞགས་པས་མ་བཅིངས་ན།། ལུས་འཚོ་ཙམ་དེང་དུས་ལོས་དགོས་སྙམ།། E
དཀོན་མཆོག་གསུམ་བཀའ་དྲིན་ཆེ་དྲགས་པས།། འུ་ཅག་ལ་འཚོ་བའི་དཀའ་ཁེགས་དབེན།། ཆོས་སྤྱོད་ཀྱི་བྱ་བ་དོན་ཆེན་ལ།། ཞབས་འདེགས་ཀྱང་ཅི་ཐུབ་གང་ཐུབ་རེམས།།
633

གཏེར་ པདྨ་རྡོ་རྗེའི་གསུང༌། གསར།
དེང་དུས་སུ་གཞན་དབང་འགའ་ཞིག་གིས།། སྣང་ཡུལ་ལ་བྱ་སྤྱོད་མ་གཏོགས་པའི།། སེམས་རྒྱུད་འདི་དམ་ཆོས་དང་འགྲོགས་པ།། གྲོང་ཡུལ་དུ་མ་འཁྱམས་ཆོས་སྤྱོད་རེམ།།
སྣང་ཡུལ་ལ་ཏྰ་
བླ་མ་དང་རང་སེམས་དབྱེར་མེད་བསྲེས།། བསྐྱེད་རྫོགས་ཀྱི་གདམས་པ་ཉམས་སུ་ལོངས།། ཁྱད་པར་དུ་ཟབ་མོའི་བདུད་གཅོད་དེ།། རང་སྐལ་གྱི་ཉམས་ལེན་མཆོག་ཏུ་ཟུངས།།
རི་སུལ་འགྲིམ་བྲག་སྐྱིབ་བརྟེན་པ་ཡི།། ཆ་རྐྱེན་ཉིད་ད་ལྟ་མི་ལྡན་ཀྱང༌།། སེམས་ཐོག་ནས་ཞེན་ཡུལ་འཁྲིས་བཅད་ཅིང༌།། སྟོང་ཉིད་སྙིང་རྗེའི་སེམས་བསྐྱེད་ན།། སྙེམས་ཐག་གི་
རྩ་བ་ཆོད་པར་འགྱུར།། ལྔ་བདུན་དང་དགུ་གཅིག་བར་ཆད་ལ།། རྟ་མགྲིན་དང་ཚེ་ལྷ་ཤེར་ཕྱིན་སྙིང༌།། འཆི་མེད་ཀྱི་འཕགས་མར་སྐྱབས་ཞུ་གནད། ཚེ་ཀེགས་བཞི་གྲོལ་ན་
དོན་ལྔར་འཚོ།། ཁྱད་པར་དུ་ང་དགུའི་བར་ཆད་བཟློག། ཕྱི་མ་ཉིད་ཤམ་བྷ་ལར་བསྒྲོད་ནས། མཁའ་སྤྱོད་གནས་ཉུལ་ན་དེ་ལུགས་མཛོད།། ཨ་ཕ་ལྟ་བུའི་སེམས་པ་ཅན་
གྱིས།། བུ་ནོར་འཕེལ་ལ་ནང་ལུགས་སུ་བཤད།། ཁྱོད་ཉིད་ཀྱི་སྐུ་ཚེ་བསམ་དོན་ཆོས།། ཀེགས་མེད་དུ་མཐར་ཕྱིན་ཕྱི་མའི་དུས།། པད་འོད་ཞིང་གུ་རུའི་ཞབས་དྲུང་དུ།། ལྷན་
ཅིག་ཏུ་ཚོགས་པའི་སྨོན་ལམ་འདེབས།།
ཅེས་པའང་རང་སློབ་བསོད་ཕུན་ལ་ཞ་བོ་འདུ་ཤེས་གསུམ་པས་བྲིས་སོ།།
634

དྲུག་
གདམས།
ཨ་ཧོ། ཕ་ཅིག་བླ་མ་མཚོ་སྐྱེས་རྡོ་རྗེ་དང༌།། ངོ་བོ་དབྱེར་མེད་དྲིན་ཆེན་བླ་མ་མཁྱེན།། བདག་སོགས་འགྲོ་བའི་ཤེས་རྒྱུད་བྱིན་རློབས་ལ།། མྱུར་དུ་སྒོ་
གསུམ་ཆོས་སུ་འགྱུར་བར་ཤོག། ཀྱེ་ལགས་བུ་མཆོག་ཁྱེད་ཉིད་དལ་གཅིག་གསོན།། དལ་རྟེན་ཐོབ་ཅིང་དགེ་བའི་བཤེས་གཉེན་མཇལ།། ད་རེས་གཅིག་པུར་གཏན་བདེ་བསྒྲུབ་
དུས་འདིར།། སྙོམས་ལས་ངང་དུ་དལ་འབྱོར་ཆུད་གསན་ན།། འཇིག་རྟེན་འདི་རུ་བསྡད་ལ་དགོས་པ་ཅི།། སྐྱེ་རྒ་ན་འཆི་ཆུ་གཉེར་བཞིན་དུ་འོང༌།། ཚེ་ལ་ངེས་མེད་འཆི་རྐྱེན་
བསམ་མི་ཁྱབ།། སྐྱེ་ཤིའི་ས་འཚམས་དབུགས་གཅིག་འགྲོ་ལུགས་ཏེ།། དོ་ནུབ་ཙམ་ཡང་མི་འཆི་གདེངས་ནི་མེད།། རྟག་ཏུ་སྡོད་གྲབས་བྱེད་པ་བདུད་ཀྱིས་བསླུས།།
འཆི་ཁ་བྲང་
ལག་འཐབ་ཚེ་འགྱོད་ཀྱང་འཕྱིས།། ད་ནི་མྱུར་དུ་ཆོས་ཞིག་བསྒྲུབ་རེ་རན།། རྣམ་གཡེང་འདུ་འཛི་བྱས་པས་དགོས་པ་མེད།། བླ་མ་བྲལ་སྔ་མ་བྱེད་གདམས་པ་ལོངས།། སེམས་
ལ་ངེས་པ་རྙེད་ཚེ་དབེན་པ་བསྟེན།། གདམས་ངག་ཟགས་སུ་མ་བཅུག་ཉམས་སུ་ལོངས།། ཁྱད་པར་འུ་ཅག་གུ་རུའི་སྙིང་ཐིག་པ།། རྫོགས་ཆེན་མན་ངག་སྡེ་བའི་ཁྱད་ཆོས་ཅན།།
635

གཏེར་ པདྨ་རྡོ་རྗེའི་གསུང༌། གསར།
བླ་མ་དམ་པའི་བུ་སློབ་ཡིན་གྱུར་ན།། དོན་ལ་དེ་ལྟར་འབྱོར་དགོས་སྙིང་གི་གྲོགས།། འཁོར་ལོའི་མགོན་པོ་གཏེར་ཆེན་རིན་པོ་ཆེའི།། ཞལ་ནས་གསུངས་པའི་མན་ངག་སྙིང་བཅུད་
ཆོས།། རྫོགས་ཆེན་ཨ་ཏི་ཡོ་གའི་ལྟ་བ་ནི།། ཐད་ཀའི་ཤེས་པ་བཟོ་བཅོས་མ་བྱས་པ།། སྟོང་གསལ་བརྗོད་མེད་རང་རིག་རང་གསལ་འདི།། མ་བཅོས་རང་བབས་སྐྱོང་དང་
དེ་ཀས་ཆོག། གནས་པ་མི་བསྒྲུབ་འཕྲོ་བ་མི་དགག་པར།། གཉུག་མ་རང་བབས་ངོ་བོའི་ངང་དུ་ཞོག། མདོར་ན་ཤེས་རིག་རང་ཚུགས་མ་ནོར་ན།། བསྒོམ་ཞེས་བྱ་བ་ལོག་ནས་
བཙལ་མི་དགོས།། དེ་ཡང་བླ་མའི་ཞལ་རྒྱུན་གནད་འདི་ཡིན།། ཐོག་མར་སྦྱོར་བ་སེམས་བསྐྱེད་དམ་པ་ཞེས།། མ་རྟོགས་ལོག་པར་འཕྱན་པའི་སེམས་ཅན་ཀུན།། འཁྲུལ་མེད་
གདོད་མའི་གཞི་ཐོག་གྲོལ་བའི་ཕྱིར།། བདག་གིས་མྱུར་ལམ་མཆོག་འདི་ཉམས་སུ་ལེན།། སྙམ་པའི་སེམས་སྐྱེད་འདི་ཉིད་མེད་ཐབས་མེད།། བར་དུ་དངོས་གཞི་དམིགས་མེད་དམ་པ་